《谢汪以南借书惠米》
元代·方回

政是黄梅欲近时，山城云滃雨垂垂。
断桥没碓惊新涨，湿藁泥蔬续晚炊。
乞米已惭颜氏帖，卖书还笑杜陵诗。
广文绝少充枵甑，更肯芸签借一鸱。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。